ભારતીય ક્રિકેટ ટીમના કેપ્ટન વિરાટ કોહલીએ થોડા દિવસો પહેલા સોશિયલ મીડિયા પર એક વીડિયો અપલોડ કર્યો હતો જેમાં તેની પત્ની અને ફિલ્મ અભિનેત્રી અનુષ્કા રસ્તા પર કચરો ફેંકી રહેલા એક વ્યક્તિને સલાહ આપી રહ્યા હતા. કોહલીએ આ વીડિયોને અપલોડ કરતી વખતે સંદેશ આપ્યો હતો કે રસ્તા પર કચરો ફેંકનારાને આ રીતે પાઠ ભણાવવાની જરૂર છે. જો કે આ વીડિયોમાં કચરો ફેંકનાર વ્યક્તિ અને તેની મા એ પણ સોશિયલ મીડિયા દ્વારા વિરુષ્કા પર નિશાન સાધતા તેમના પર સસ્તી લોકપ્રિયતા મેળવવા આ પ્રકારની યુક્તિઓ અજમાવવાનો આરોપ લગાવ્યો હતો. જો કે આ મામલે કેન્દ્રીય મંત્રી કિરણ રિજિજુએ કોહલીનું સમર્થન કર્યુ છે.